সন্দেহভাজন বিদেশিদের শনাক্ত করতে বড় পদক্ষেপ হিমন্ত বিশ্বশর্মা’র!

ওয়েব ডেস্ক : অসমে (Assam) সন্দেহভাজন বিদেশিদের শনাক্ত করতে এবার বড় পদক্ষেপ করলেন মুখ্যমন্ত্রী হিমন্ত বিশ্বশর্মা (Himanta Biswa Sarma)। সম্প্রতি ক্য়াবিনেটের বৈঠক হয়েছিল। সেখানে সিদ্ধান্ত নেওয়া হয়েছে, সন্দেহজনক বিদেশিদের (Suspicious Foreigners) নাগরিকত্ব (Citizenship) প্রমাণের জন্য ১০ দিনের সময় দেওয়া হবে। বর্তমান যে নিয়ম রয়েছে, সেখানে বিভিন্ন নথি যাচাই করে থাকে ফরেনার্স ট্রাইব্যুনাল। কিন্তু অসমের সরকারের তরফে নতুন নিয়ম করে বলা হয়েছে দশ দিনের মধ্যেই নাগরিকত্বের প্রমাণ দিতে হবে। তা নাহলে সন্দেহভাজন বিদেশিদের ডিটেনশন ক্যাম্পে পাঠানো হতে পারে।

ক্যাবিনেটের বৈঠকের পর হিমন্ত বিশ্বশর্মা (Himanta Biswa Sarma) সাংবাদিকদের মুখোমুখি হয়ে জানান, বর্তমান যে নাগরিকত্ব নির্ধারণ প্রক্রিয়া রয়েছে তা সরিয়ে দেওয়া হবে। তার বদলে নতুন স্ট্যান্ডার্ড অপারেটিং প্রসিডিওর (SOP) লাগু করা হবে। যার ফলে ১৯৫০ সালের আইন নতুন করে কার্যকর করা হবে।

আরও খবর : ISI-কে ভারতীয় সিম সরবরাহের অভিযোগে গ্রেফতার নেপালি যুবক!

প্রসঙ্গত, বাংলাদেশি অনুপ্রবেশকারী নিয়ে বার বার উদ্বেগ প্রকাশ করেছেন অসমের মুখ্যমন্ত্রী হিমন্ত বিশ্বশর্মা (Himanta Biswa Sarma)। তিনি বলেছিলেন, এর কারণে সীমান্তবর্তী এলাকাগুলির জনবিন্যাস বদলে যাচ্ছে। এর পরেই এবার সন্দেহজনক বিদেশিদের শনাক্ত করতে নতুন সিদ্ধান্ত নিলেন তিনি।

সম্প্রতি আধার কার্ড ইস্যু নিয়ে নয়া ঘোষণা করেছিলেন অসমের মুখ্যমন্ত্রী। তিনি বলেছিলেন, ১৮ বছরের বেশি বয়সিদের জন্য আধারকার্ড ইস্যু করা হবে না। কিন্তু তফসিলি জাতি ও উপজাতি ও চা শ্রমিকদের জন্য এক বছরের জন্য ইস্যু করা হবে আধার কার্ড। সঙ্গে তিনি বলেছিলেন, তবে বিরল থেকে বিরলতম ক্ষেত্রে বিভিন্ন রিপোর্ট দেখে জেলাশাসক সিদ্ধান্ত নেবেন আধারকার্ড ইস্যু করবেন কিনা।